**การมีส่วนร่วมของประชาชนในการพัฒนาศักยภาพการท่องเที่ยวเชิงกีฬา**

**ของกรุงเทพมหานคร ที่ได้รับการประกาศเป็นเมืองกีฬา (Sports City)**

**ประทุม ชอบใจ**

**สาขาวิชาการจัดการอุตสาหกรรมบริการด้านการกีฬาและสุขภาพ มหาวิทยาลัยรัตนบัณฑิต**

**e-mail : thumchobjai14@gmail.com**

**บทคัดย่อ**

การวิจัยครั้งนี้ มีวัตถุประสงค์เพื่อสำรวจระดับความรู้ความเข้าใจของประชาชนเกี่ยวกับเป็นเมืองกีฬา (Sports City) และศึกษาเปรียบเทียบการมีส่วนร่วมของประชาชนในการพัฒนาท่องเที่ยวเชิงกีฬาของกรุงเทพมหานคร ที่ได้รับประกาศเป็นเมืองกีฬา การศึกษาครั้งนี้ เป็นการวิจัยเชิงสำรวจดำเนินการเก็บรวบรวมข้อมูลจากตัวอย่างที่เข้าร่วมกิจกรรมกีฬา และอาศัยอยู่ใกล้กับสถานที่ออกกำลังกายที่เปิดให้บริการในเขตกรุงเทพมหานคร จากการคัดเลือกกลุ่มตัวอย่างโดบการสุ่มแบบหลายขั้นตอน และใช้วิธีเลือกแบบเจาะจง จากสถานที่มีผู้มาใช้บริการที่หลากหลาย คือ สวนสุขภาพ สวนออกกำลังกาย จำนวน 20 แห่ง รวม 400 คน และจากเจ้าหน้าที่ของรัฐ,พนักงานที่เกี่ยวข้องกับสถานประกอบการกิจกรรมกีฬาและผู้ประกอบการในพื้นที่ รวม 200 คน รวมจำนวนกลุ่มตัวอย่างทั้งสิ้น 600 คน เครื่องมือที่ใช้ในการวิจัย คือ แบบสอบถาม และสถิติที่ใช้ครั้งนี้ ได้แก่ การแจกแจงความถี่ ร้อยละ ค่าเฉลี่ย ส่วนเบี่ยงเบนมาตรฐาน การวิเคราะห์ความแปรปรวนและการทดสอบความแตกต่างระหว่างค่าเฉลี่ยของประชากรและนำเสนอผลการวิเคราะห์ในรูปของตารางประกอบความเรียง ผลการศึกษาวิจัย พบว่า

ข้อมูลทั่วไปของผู้ตอบแบบสอบถาม จำแนกตามสถานที่ออกกำลังกาย พบว่า นิยมไปออกกำลังกายกันมากที่สุดคือ สวนสุขภาพบึงกาฬ ร้อยละ 14.3 เป็นเพศหญิง ร้อยละ 68.7 อยู่ในช่วงอายุ 20–35 ปี ร้อยละ 75.9 มีสถานโสด ร้อยละ 84.9 มีการศึกษาอยู่ในระดับปริญญาตรี ร้อยละ 72.8 รายได้เฉลี่ยต่อเดือนอยู่ในระดับ10,000 – 20,000 บาท ร้อยละ 53.1 และส่วนใหญ่พักอาศัยในชุมชน 10 ปีขึ้นไป ร้อยละ 38.8 ระดับความรู้ความเข้าใจในหลักเกณฑ์ของการเป็นเมืองกีฬา พบว่าโดยภาพรวมอยู่ในระดับปานกลาง และระดับการมีส่วนร่วมประชาชนในการพัฒนาการท่องเที่ยวเชิงกีฬาของกรุงเทพมหานคร พบว่า โดยภาพรวมอยู่ในระดับปานกลาง เมื่อพิจารณาในรายด้าน พบว่า การมีส่วนร่วมในการตัดสินใจและการมีส่วนร่วมในการปฏิบัติอยู่ในระดับปานกลาง และด้านการมีส่วนร่วมในการรับผลประโยชน์และการมีส่วนร่วมในการติดตามและประเมินผล อยู่ในระดับน้อย ผลการทดสอบความแตกต่างของความรู้ความเข้าใจทางท่องเที่ยวเชิงกีฬาของกรุงเทพมหานคร พบว่า ปัจจัยส่วนบุคคลด้านสถานที่พัก ระดับการศึกษา รายได้ ไม่มีความแตกต่างอย่างมีนัยสำคัญที่ระดับ .05 ส่วนปัจจัยส่วนบุคคลด้าน เพศ อายุ อาชีพ มีความแตกต่างอย่างมีนัยสำคัญที่ระดับ .05 และการทดสอบความแตกต่างของการมีส่วนร่วมประชาชนในการพัฒนาการท่องเที่ยวเชิงกีฬาของกรุงเทพมหานคร ตามที่ได้รับประกาศเป็นเมืองกีฬา พบว่า ปัจจัยส่วนบุคคลด้านสถานที่พัก ไม่มีความแตกต่างอย่างมีนัยสำคัญที่ระดับ.05 ส่วนปัจจัยส่วนบุคคลด้าน เพศ อายุ อาชีพ ระดับการศึกษา รายได้ มีความแตกต่างอย่างมีนัยสำคัญที่ระดับ .05

**คำสำคัญ : การมีส่วนร่วม การท่องเที่ยวเชิงกีฬา เมืองกีฬา**

**Participation of the people in the potential development of Bangkok sports tourism.**

**that has been declared a Sports City "**

**Prathum Chobjai**

**Sports and Health Service Industry Program, Rattana Bundit University**

**e-mail :** **prathum\_c@rbac.ac.th**

**Abstract**

This objective of the research were to explore the level of knowledge and understanding of the people about being a sports city and to compare the participation of people in the development of sports tourism in Bangkok. It has been declared a sports town This study was a survey research which collect data from samples who participated in sports activities and live close to an open gym in Bangkok From the selection of the sample through multi-stage random sampling and use a specific selection method .The number of places used for the services is 20 health parks, exercise parks, totaling 400 people, and from government officials, employees involved in sports establishments and local entrepreneurs totaling 200 people, including the sample group totaling 600 people.The research instruments were questionnaires and the statistics used this study were frequency distribution, percentage, mean,standard deviation.The analysis of the variance and the testing of the difference between the population mean and the results of the analyzes were presented in the form of compiled tables The results of the research found that :

General information of respondents were classified by exercise location, it was found that the most popular exercise was Bueng Kan Health Park, 14.3 percent of which are female, 68.7 percent are in the age range 20-35 years, 75.9 percent are singles, 84.9 percent have an education at the bachelor's degree, 72.8 percent, their average monthly income is at the level of 10,000 - 20,000 baht, 53.1 percent, and most of them live in the community 10 years or more, 38.8 percent have knowledge level in the criteria of a sports town found that the overall level was at the moderate and the level of public participation in sports tourism development in Bangkok found that overall was at the moderate level. When considered in each aspect, It was found that participation in decision-making and participation in practice was moderate and participation in receiving results Benefits and participation in monitoring and evaluation was Low level. The results of testing differentiation of knowledge and understanding of sports tourism in Bangkok found that the personal factors of the accommodation, Education level, income were no difference statistically significant at the 0.05 level.The personal factors of gender, age ,occupation were difference statistically significant at the 0.05 level and the difference testing of the participation of people in the potential development of Bangkok sports tourism in Bangkok that it was announced as a sports city, was found that personal factors for accommodation was no difference statistically significant at the 0.05 level. The personal factors of gender, age, occupation, Education level, income were difference statistically significant at the 0.05 level.

**Keywords: participation, Sports Tourism , Sports City**

**บทนำ**

 การท่องเที่ยวเชิงกีฬา ถือเป็นสาขาหนึ่งของการท่องเที่ยวที่ได้รับความนิยมโดยทั่วไปในตลาดการท่องเที่ยวโลก แม้ตลาดการท่องเที่ยวเชิงกีฬาในประเทศไทยยังไม่ได้รับการพัฒนามากนัก แต่แนวโน้มของการเติบโตของตลาดการท่องเที่ยวกีฬาโลก จะทำให้แนวโน้มดังกล่าวแพร่ขยายมาสู่ตลาดการท่องเที่ยวเชิงกีฬาของไทยในเวลาไม่นานประเทศไทยถือเป็นประเทศ ที่มีศักยภาพในการท่องเที่ยวเชิงกีฬาค่อนข้างมาก เนื่องจากมีภูมิประเทศที่หลากหลายทำให้นักท่องเที่ยวเชิงกีฬาสามารถประกอบกิจกรรมกีฬาได้หลากหลายรูปแบบในแต่ละพื้นที่ของประเทศ เช่น การปีนเขาในภาคเหนือ การดำน้ำในภาคใต้ และภาคตะวันออก เป็นต้น ซึ่งจากการท่องเที่ยวเชิงกีฬาโลกในปีพ.ศ. 2553 มีการประเมินกันว่าตลาดการท่องเที่ยวเชิงกีฬาโลก มีมูลค่าประมาณ 6 แสนล้านเหรียญสหรัฐฯ22 และมีอัตราการเติบโตประมาณร้อยละ 14 ต่อปี 23 ในกรณีของประเทศไทยนั้น ปีพ.ศ. 2559 การท่องเที่ยวเชิงกีฬาสามารถสร้างรายได้เข้าประเทศกว่า 2.1หมื่นล้านบาท แบ่งเป็นรายได้จากการเล่นกิจกรรมกีฬา 1.8 หมื่นล้านบาท รายได้จากการเข้าชมกิจกรรมกีฬา 2 พันล้านบาท และรายได้จากการจัดการแข่งขันกีฬาระดับนานาชาติ 527 ล้านบาท (กรมการท่องเที่ยว (2560), โครงการสำรวจค่าใช้จ่ายนักท่องเที่ยว ปีพ.ศ. 2559.) และประเทศไทยมีการท่องเที่ยวเชิงกีฬาให้บริการแก่นักท่องเที่ยวมานานแล้ว จากการรวบรวมผลกระทบทางเศรษฐกิจที่มาจากการท่องเที่ยวเชิงกีฬาทำให้ทราบว่า ในปี พ.ศ. 2559 การท่องเที่ยวเชิงกีฬาของไทยมีมูลค่าอย่างน้อยไม่ต่ำกว่า 21,003 ล้านบาท การท่องเที่ยวเชิงกีฬา จึงเป็นอีกแนวทางการพัฒนาหนึ่งในแผนพัฒนาการท่องเที่ยวแห่งชาติ ฉบับที่ 2 (พ.ศ. 2560-2564) ที่มีความสอด คล้องกับแนวโน้มด้านการท่องเที่ยวและสถานการณ์การท่องเที่ยวของโลกในปัจจุบัน และเป็นส่วนที่จะส่งเสริมขีดความ สามารถ ในการแข่งขันของการท่องเที่ยวไทย สามารถสร้างผลิตภัณฑ์ทางการท่องเที่ยวที่แตกต่าง โดยใช้ทักษะในการจัดการขั้นสูง เป็นการยกระดับขีดความสามารถศักยภาพในการแข่งขันและเป็นจุดขายของไทยในอนาคต (กระทรวงการท่องเที่ยวและกีฬา ,2559)

ตามแผนพัฒนาการกีฬาแห่งชาติ ฉบับที่ 6 ที่เป็นกรอบแนวทางพัฒนาการกีฬาของประเทศคลอบคลุมตั้งแต่กีฬา ขั้นพื้นฐาน กีฬามวลชน กีฬาเพื่อความเป็นเลิศ และกีฬาอาชีพ เพื่อให้การกีฬาเป็นส่วนสำคัญของวิถีชีวิตประชาชนทุกภาคส่วน และเป็นกลไกสำคัญในการสร้างคุณค่าทางสังคม และคุณภาพชีวิตที่ดีให้กับคนไทย รวมถึงการพัฒนาสู่ความเป็นเลิศในระดับสากลและต่อยอดสู่ระดับอาชีพเพื่อสร้างอาชีพและรายให้กับบุคลากรกีฬาเชื่อมโยงไปถึงการพัฒนาอุตสาหกรรมการกีฬาเพื่อสร้างมูลค่าเพิ่มให้กับเศรษฐกิจของประเทศ โดยเฉพาะยุทธศาสตร์ที่ 4 การพัฒนาอุตสาหกรรมกีฬา เพื่อเป็นส่วนสำคัญในการสร้างมูลค่าเพิ่มทางเศรษฐกิจที่มุ่งพัฒนาอุตสาหกรรมการกีฬาแบบครบวงจร สามารถสร้างมูลค่าเพิ่มส่งเสริมเศรษฐกิจของประเทศ และมีการสนับสนุนการทำธุรกิจที่เกี่ยวข้องกับอุตสาหกรรมการกีฬา ผ่านแนวทางการพัฒนาการกีฬาเพื่อการท่องเที่ยวและนันทนาการ (Sport Tourism) โดยได้ประกอบด้วย 4 แนวทาง คือ 1) ส่งเสริมและประชาสัมพันธ์กิจกรรมทางการกีฬาที่จัดขึ้นทั้งภาครัฐและเอกชนเพื่อเพิ่มจำนวนนักท่องเที่ยวเชิงกีฬา 2) ความพร้อมและผลักดันให้ประเทศไทยเป็นเจ้าภาพในการจัดการแข่งขันกีฬา 3) ผลักดันให้ประเทศไทยเป็นศูนย์กลางของภูมิภาคด้านการเก็บตัวและฝึกซ้อมสำหรับนักกีฬาต่างชาติ และ4) ศึกษาพัฒนาเมืองกีฬาต้นแบบ และวางแผนการจัดตั้งเมืองกีฬาในทุกภูมิภาคทั่วประเทศ

เมืองกีฬา เป็นส่วนสำคัญในการสร้างคุณภาพชีวิต สร้างนักกีฬาเพื่อความเป็นเลิศ และสร้างการเจริญทางเศรษฐกิจของชาติ ได้แก่ ประชาชน นักกีฬา และนักท่องเที่ยวทั้งในและต่างประเทศ จนสามารถพัฒนาไปสู่การปรับ เปลี่ยนวิถีทางในการดำเนินชีวิตไปสู่สังคมแห่งการออกกำลังกายและเล่นกีฬา โดยเมืองกีฬานี้ จะมีโครงสร้างพื้นฐานประกอบด้วย สนามกีฬา สถานที่ออกกำลังกาย สวนสาธารณะ และสถาบันการศึกษาที่มีองค์ความรู้ในเรื่องการออกกำลังกายและการเล่นกีฬาอย่างถูกต้องและเกิดประโยชน์ ตามที่ต้องการพัฒนานักกีฬาที่มีพรสรรค์ ตั้งแต่เด็กและเยาวชนในโรงเรียนกีฬาเพื่อพัฒนาให้เป็นนักกีฬาทีมชาติที่มีขีดสมรรถนะระดับโลก ตลอดจน สร้างการเจริญเติบโตทางเศรษฐกิจของชาติที่พัฒนาจากอุตสาหกรรมการกีฬา และการจัดการแข่งขันกีฬาควบคู่ไปกับการท่องเที่ยวเชิงนันทนาการ กระทรวงการท่องเที่ยวและการกีฬา จึงได้จัดตั้งต้นแบบเมืองกีฬา (sport city) ขึ้น โดยดำเนินงานตามแผนพัฒนากีฬาแห่งชาติ ฉบับที่ 6 (พ.ศ. 2560-2564) ยุทธศาสตร์ที่ 4 การพัฒนาอุตสาหกรรมกีฬาเพื่อเป็นส่วนสำคัญในการสร้างมูลค่าเพิ่มทางเศรษฐกิจให้กับประเทศ มีวัตถุประสงค์เพื่อการพัฒนาอุตสาหกรรมกีฬาแบบครบวงจร สร้างมูลค่าเพิ่มและส่งเสริมเศรษฐกิจของประเทศ ในด้านการส่งเสริมอุตสาหกรรมการกีฬา และการกีฬาเพื่อการท่องเที่ยว (“6 จังหวัด ได้เป็นต้นแบบเมืองกีฬา ภาครัฐร่วมผลักดันเต็มที่”,2561) โดยมองว่า เมืองกีฬา จะเป็นเครื่องมือในการเสริมสร้างการเจริญ เติบโตทางเศรษฐกิจของชาติ การพัฒนาอุตสาหกรรมการกีฬา (Sport Industry) อย่างเป็นรูปธรรม ซึ่งมีการจัดกิจกรรมการเล่นการกีฬา การออกกำลังกาย การจัดการฝึกอบรมกีฬาประเภทต่างๆ และการจัดการแข่งขันกีฬาควบคู่ไปกับการท่องเที่ยวเชิงกีฬา (Sport Tourism) รวมทั้ง การให้บริการที่พักและการขนส่งระหว่างที่พักและสนามกีฬาที่มีความสะดวกสบายให้แก่นักกีฬานักท่องเที่ยว และผู้ที่สนใจทั่วโลก และเมืองกีฬาที่มีลักษณะเป็นพื้นที่ที่มีความพร้อมและมีสิ่งอำนวยความสะดวกทางการกีฬาที่มุ่งเน้นการฝึกซ้อมกีฬา การเล่นกีฬา การพัฒนากีฬาสู่ความเป็นเลิศ การจัดการแข่งขันกีฬาในระดับต่างๆ ส่งเสริมการมีส่วนร่วมของหน่วยงานภาครัฐ ภาคเอกชน และภาคประชาชน โดยในช่วงระยะแรกมีจังหวัดที่ได้รับการจัดตั้งให้เป็นต้นแบบเมืองกีฬาแล้ว รวม 6 จังหวัด ประจำปี 2561 อันได้แก่ จังหวัดชลบุรี จังหวัดสุพรรณบุรี จังหวัดบุรีรัมย์ จังหวัดอุดรธานี จังหวัดศรีสะเกษ และจังหวัดกระบี่ ทั้ง 6 จังหวัดนี้ได้มีพัฒนาการมาในระดับหนึ่งอยู่แล้ว เนื่องจากมีศักยภาพเหมาะสมครบทั้ง 4 ด้าน คือ 1) การส่งเสริมการเล่นกีฬาและการออกกำลังกาย 2) การพัฒนากีฬาเพื่อความเป็นเลิศ 3) การจัดการแข่งขันกีฬาระดับนานาชาติ และ 4) การส่งเสริมอุตสาหกรรมกีฬาและการท่องเที่ยว รวมทั้ง ความพร้อมของจังหวัดในด้านอื่นๆ (เดลินิวส์,2561) และในปี พ.ศ.2562 (กระทรวงการท่องเที่ยวและกีฬา ,บันทึกวันที่ 5 มิถุนายน,2562) ได้มีการพิจารณาคัดเลือกจังหวัดเพื่อจัดตั้งเมืองกีฬา (Sport City) เพิ่มเติม 10 จังหวัด ประกอบด้วย จังหวัดอุบลราชธานี จังหวัดเชียงราย จังหวัดนครราชสีมา จังหวัดจันทบุรี จังหวัดยะลา จังหวัดพัทลุง จังหวัดสงขลา จังหวัดตรัง จังหวัดภูเก็ตและกรุงเทพมหานคร ทั้งนี้ ได้แบ่งออกเป็นแต่ละกลุ่ม/ด้าน ดังนี้

 กลุ่มที่ 1 ด้านกีฬาเชิงสุขภาพและออกกำลังกาย (Sports for Health& Exercise) รวม 3 จังหวัดประกอบด้วย กรุงเทพมหานคร จังหวัดจันทบุรี และจังหวัดยะลา

 กลุ่มที่ 2 ด้านกีฬาเพื่อการท่องเที่ยว กีฬาเชิงศิลปวัฒนธรรมและส่งเสริมกีฬาไทย(กีฬาพื้นบ้าน) (Sports Tourism and Sports Culture) รวม 3 จังหวัด ประกอบด้วย จังหวัดเชียงรายจังหวัดพัทลุง และจังหวัดภูเก็ต

 กลุ่มที่ 3 ด้านกีฬาเพื่อความเป็นเลิศ (Sports for Excellence) รวม 3 จังหวัด ประกอบด้วย จังหวัดนครราชสีมา จังหวัดสงขลา และจังหวัดตรัง และ

กลุ่มที่ 6 ด้านกีฬาขั้นพื้นฐาน/กีฬามวลชน/กีฬาทางน้ำ/กีฬาสำหรับผู้พิการ และกีฬาผู้อาวุโส (Basic Sports and sports for all) 1 จังหวัด คือ จังหวัดอุบลราชธานี

 กรุงเทพมหานคร ซึ่งเมืองหลวงที่สำคัญของประเทศไทย เป็นศูนย์กลางความเจริญในทุกด้าน มีสิ่งอำนวยความสะดวกครบครัน และเป็นศูนย์ของอุตสากหกรรม การค้า และการบริการต่างๆมากมายและด้วยวิถีชีวิตเป็นไปตามสถานการณ์ที่มีการเปลี่ยนแปลงอย่างรวดเร็ว เช่น การเร่งรีบจากการจราจรที่ติดขัด ใช้เวลามากในการเดินทาง และลักษณะของสถานที่ทำงานเป็นอาคารสูง อาจไม่เอื้อต่อการปฏิบัติพฤติกรรมส่งเสริมสุขภาพตนเอง เช่น การออกกำลังกาย และการดำเนินชีวิตของสังคมเมืองมีสิ่งอำนวยความสะดวกต่างๆ เช่น บันไดเลื่อน ลิฟต์ ล้วนแต่ทุ่นแรงให้ไม่ต้องออกกำลังกาย การส่งอาหารถึงที่ทำงานโดยไม่ต้องเดินทางไปรับประทานที่ร้านหรือตามสถานที่ต่างๆ อีกทั้ง จากการศึกษายังพบว่า คนในกรุงเทพมหานครมีสุขนิสัยการรับประทานอาหารที่เปลี่ยนไป เช่น งดมื้อเช้า เพิ่มมื้ออื่น นิยมอาหารจานด่วนเป็นประจำ (ปานณบดี และนิธิศ.2552) ดังนั้น เพื่อยกระดับคุณภาพชีวิตของประชาชนให้มีความเป็นอยู่ให้ดีขึ้นเมื่อเทียบกับประเทศต่างๆ ได้กำหนดนโยบายในการขับเคลื่อนกรุงเทพมหานครเป็นเมืองกีฬาส่งเสริมสุขภาพขับเคลื่อนเมืองด้วยกีฬา เนื่องจากมีสิ่งอำนวยความสะดวกที่พร้อมและรองรับความต้องการและการบริการทุกกลุ่ม จึงเสนอให้กรุงเทพมหานครเป็นเมืองกีฬา (Sports City) ซึ่งมีความพร้อมในด้านต่างๆ ทั้งด้านนโยบายส่งเสริมความเป็นเลิศด้านกีฬา ด้านสนามกีฬาที่มีกระจายทั่วทุกพื้นที่ ด้านนักกีฬาที่มีความสามารถเข้าแข่งขันในระดับนานาชาติ และการมีส่วนร่วมจากทุกภาคส่วนต่างๆ ในการส่งเสริมกีฬา เพื่อให้เป็นเมืองกีฬา รวมถึงด้านกีฬาเพื่อมวลชน Sports for health /Sports for all ที่ส่งเสริมให้คนกรุงเทพมหานครหันมาออกกำลังกาย เล่นกีฬาดูแลสุขภาพตนเองกันให้มากขึ้น ดังนั้น การพัฒนาเมืองสู่อุตสาหกรรมกีฬา อุตสาหกรรมท่องเที่ยวและบริการ ไม่ใช่ว่าจะคิดแต่กิจกรรมกีฬาแต่เพียงอย่างเดียว กิจกรรมกีฬานั้น เป็นเพียงเครื่องมือหนึ่งเท่านั้นในการส่งเสริมและสนับสนุนอุตสาหกรรมอื่นๆ ให้เติบโต จำเป็นต้องบูรณาการและสานประโยชน์ทุกภาคส่วนให้เป็นรูปธรรมที่จับต้องได้ และการชี้แจงให้ประชาชนรับทราบและได้เข้าใจถึงข้อดีข้อเสียของกิจกรรมต่างๆ เหล่านั้น และร่วมกันเตรียมความพร้อมให้เป็นรูปธรรม สามารถรองรับกิจกรรมต่างๆที่เกิดขึ้น ประชาชนให้ความสนใจ และหันมาร่วมในกิจกรรมเล่นกีฬาและออกกำลังกายกันมากขึ้น พัฒนาอุตสาหกรรมกีฬาและการท่องเที่ยวให้เป็นศูนย์กลางในการพัฒนาท่องเที่ยวเชิงกีฬา พัฒนาเศรษฐกิจของจังหวัด ตามแนวนโยบายของชาติ ต่อไป ด้วยเหตุนี้ ผู้วิจัยสนใจและมุ่งที่จะศึกษาถึงการมีส่วนร่วมของประชาชนในการพัฒนาศักยภาพการท่องเที่ยวเชิงกีฬาของกรุงเทพมหานคร ที่ได้รับการประกาศเป็นเมืองกีฬา (Sports City) และจัดอยู่กลุ่มที่ 1 ด้านกีฬาเชิงสุขภาพและออกกำลังกาย (Sports for Health& Exercise ) ในปี 2562 โดยมุ่งเน้นในเรื่อง การรับรู้และเข้าใจเกี่ยวกับการเป็นเมืองกีฬา และการมีส่วนร่วมของประชาชนในการพัฒนาท่องเที่ยวเชิงกีฬาในเมืองกีฬาของกรุงเทพมหานคร ในด้านกีฬาเชิงสุขภาพและออกกำลังกาย (Sports for Health& Exercise ) ตามบริบทของพื้นที่สถานที่ออกกำลังกายและสถานที่จัดกิจกรรมกีฬาในเขตกรุงเทพมหานคร ซึ่งผลการวิจัยที่ได้ จะนำไปสู่การเสนอแนวทางในการส่งเสริมการเป็นเมืองกีฬาของพื้นที่ที่มีอยู่เดิมและเพิ่มประสิทธิภาพให้เป็นรูปธรรมมากขึ้น ในการร่วมกันพัฒนาศักยภาพการท่องเที่ยวเชิงกีฬาในเมืองกีฬาของกรุงเทพมหานคร ตามบริบทของพื้นที่ ให้สามารถดำเนินงานได้อย่างมีประสิทธิภาพและเกิดประสิทธิผลสูงสุด ต่อไป

**วัตถุประสงค์ของการวิจัย**

 1. เพื่อสำรวจระดับความรู้ความเข้าใจของประชาชนเกี่ยวกับเป็นเมืองกีฬา (Sports City) ด้านกีฬาเชิงสุขภาพและออกกำลังกาย (Sports for Health& Exercise ) ได้รับประกาศเป็นเมืองกีฬา (Sports City)

 2. เพื่อสำรวจระดับการมีส่วนร่วมของประชาชนในการพัฒนาท่องเที่ยวเชิงกีฬาของกรุงเทพมหานคร ที่ได้รับประกาศเป็นเมืองกีฬา (Sports City)

3. เพื่อเปรียบเทียบการมีส่วนร่วมของประชาชนในการพัฒนาท่องเที่ยวเชิงกีฬาของกรุงเทพมหานคร ที่ได้รับประกาศเป็นเมืองกีฬา (Sports City)

4. เพื่อเสนอแนะแนวทางในการส่งเสริมการมีส่วนร่วมของประชาชนในการพัฒนาท่องเที่ยวเชิงกีฬาของกรุงเทพมหานคร ที่ได้รับประกาศเป็นเมืองกีฬา (Sports City)

**สมมติฐานของการวิจัย**

1. ระดับความรู้ความเข้าใจของประชาชนเกี่ยวกับเป็นเมืองกีฬา (Sports City) ด้านกีฬาเชิง

สุขภาพและออกกำลังกาย (Sports for Health& Exercise ) อยู่ในระดับมาก

1. ระดับการมีส่วนร่วมของประชาชนในการพัฒนาท่องเที่ยวเชิงกีฬาของกรุงเทพมหานคร ที่ได้รับ

ประกาศเป็นเมืองกีฬา (Sports City)

1. ปัจจัยส่วนบุคคลของประชาชนด้าน แหล่งสถานที่ เพศ อายุ ระดับการศึกษา อาชีพ และรายได้

ต่างกัน ความรู้ความเข้าใจทางท่องเที่ยวเชิงกีฬาของกรุงเทพมหานคร ที่ได้รับประกาศเป็นเมืองกีฬา (Sports City) แตกต่างกัน

1. ปัจจัยส่วนบุคคลของประชาชนด้าน แหล่งสถานที่ เพศ อายุ ระดับการศึกษา อาชีพ ที่ต่างกัน

การมีส่วนร่วมของประชาชนในการพัฒนาท่องเที่ยวเชิงกีฬาของกรุงเทพมหานคร ที่ได้รับประกาศเป็นเมืองกีฬา (Sports City) แตกต่างกัน

**วิธีการดำเนินการวิจัย**

 การศึกษาเรื่อง การมีส่วนร่วมของประชาชนในการพัฒนาศักยภาพการท่องเที่ยวเชิงกีฬาของกรุงเทพมหานคร ที่ได้รับการประกาศเป็นเมืองกีฬา (Sports City) ครั้งนี้ ได้มีการดำเนินการตามขั้นตอน ดังนี้

**ประชากรและกลุ่มตัวอย่าง**

**ประชากรในการวิจัยครั้งนี้** ผู้วิจัยได้กำหนดให้สอดคล้องกับวิธีการวิจัย คือ ประชาชนที่อยู่ใน

เขตกรุงเทพมหานคร และมีส่วนเกี่ยวข้องกับกิจกรรมกีฬา ดังนี้

1. ผู้ที่อาศัยอยู่ในชุมชนและอยู่ใกล้กับสถานที่ออกกำลังกายที่เปิดให้บริการในกรุงเทพมหานคร
2. ผู้ที่มาเข้าร่วมกิจกรรมกีฬา/ออกกำลังกายในสถานสถานประกอบการกิจกรรมกีฬา สวนสุขภาพหรือ

ศูนย์กีฬาต่างๆของกรุงเทพมหานคร

3. กลุ่ม เจ้าหน้าที่ พนักงาน ที่เกี่ยวข้องกับสถานประกอบการกิจกรรมกีฬา ผู้ประกอบการในพื้นที่

 **กลุ่มตัวอย่างในการวิจัยครั้งนี้** จำนวน 600 คน แบ่งออกเป็น 2 กลุ่ม

1. กลุ่มประชาชนที่มาเข้าร่วมกิจกรรมกีฬา/ออกกำลังกายในสถานสถานประกอบการกิจกรรมกีฬา สวน

สุขภาพ หรือศูนย์กีฬาต่างๆของกรุงเทพมหานคร มีขนาดใหญ่ ผู้วิจัยได้กำหนดขนาดกลุ่มตัวอย่าง โดยใช้สูตรคำนวณกลุ่มตัวอย่างแบบไม่ทราบจำนวนประชากรของ Cochran,W.G.(1953) โดยกำหนดช่วงความเชื่อมั่นที่ร้อยละ 95 ค่าความคาดเคลื่อนเท่ากับ 0.05 ทำให้ได้ขนาดกลุ่มตัวอย่างที่ต้องเก็บรวบรวข้อมูลอย่างน้อย 385 คน และเพื่อความสะดวกในการเก็บรวบรวมข้อมูลและวิเคราะห์ข้อมูล จึงใช้ขนาดกลุ่มตัวอย่าง 400 คน จากนั้นทำการคัดเลือกกลุ่มตัวอย่างโดบการสุ่มแบบหลายขั้นตอน (Multi-stage Sampling) โดยขั้นตอนแรกใช้วิธีเลือกแบบเจาะจง (Purposive Sampling) โดยคัดเลือกสถานที่มีผู้มาใช้บริการที่หลากหลาย คือ สวนสุขภาพสวนออกกำลังกาย จำนวน 20 แห่งๆละ 20 คน รวม 400 คน

1. เจ้าหน้าที่ของรัฐ,พนักงาน ที่เกี่ยวข้องกับสถานประกอบการกิจกรรมกีฬา ผู้ประกอบการ ในพื้นที่

รวม 20 แห่งๆละ10 คน รวม 200 คน

รวมจำนวนกลุ่มตัวอย่าง ทั้งสิ้น 600 คน ได้รับกลับคืนมา รวมทั้งสิ้น 588 คน ร้อยละ 98.0

**เครื่องมือใช้ในการวิจัย**

เครื่องมือที่ใช้ในการวิจัยครั้งนี้ เป็นแบบสอบถามในการเก็บรวบรวมข้อมูล แบ่งออกเป็น 3 ส่วน

 ตอนที่ 1 ข้อมูลทั่วไปของผู้ตอบแบบสอบถาม

 ตอนที่ 2 ข้อมูลเกี่ยวกับ ความรู้ความเข้าใจในหลักเกณฑ์ของการเป็นเมืองกีฬา (Sports City)

มี 5 ด้าน ประกอบด้วย 1.ด้านนโยบาย 2.ด้านการบริหารจัดการ 3.ด้านนักกีฬา บุคลากรการกีฬา และผู้ที่เกี่ยวข้องกับกีฬา 4.ด้านโครงสร้างพื้นฐาน และ 5.ด้านการมีส่วนร่วมในกิจกรรมกีฬา

 ตอนที่ 3 ข้อมูลเกี่ยวกับการมีส่วนร่วมประชาชนในเรื่องของ 1.การมีส่วนร่วมในการตัดสินใจ 2.การมีส่วนร่วมในการปฏิบัติ 3.การมีส่วนร่วมในการรับผลประโยชน์ และ4.การมีส่วนร่วมในการติดตามและประเมินผล

ตอนที่ 4 ข้อเสนอแนะเพิ่มเติม เป็นลักษณะปลายเปิด

 **การสร้างเครื่องมือที่ใช้ในการวิจัย** ผู้วิจัย ได้ดำเนินการสร้างเครื่องมือที่ใช้ในการวิจัย โดยมีขั้นตอน ดังนี้

 1. ศึกษาค้นคว้าเอกสาร ตำรา และรายงานการวิจัยที่เกี่ยวข้องกับการจัดการกิจกรรมกีฬา แนวคิดของผู้เชี่ยวชาญ ตลอดจน ระเบียบข้อบังคับต่างๆ เพื่อนำมาสร้างแบบสอบถาม

 2. และนำข้อมูลจาก ข้อ. 1 มารวบรวมและสร้างเป็นแบบสอบถาม

 3. นำแบบสอบถามให้กับผู้เชี่ยวชาญ พิจารณาความถูกต้องเพื่อให้ได้แบบสอบถามที่มีความเที่ยวตรง จำนวน 3 ท่าน

 4. นำแบบสอบถามที่ผ่านการพิจารณาแล้ว นำไปทดลองใช้ (Try Out) กับกลุ่มที่ไม่ใช่กลุ่มตัวอย่าง จำนวน 30 ชุด

 5. นำแบบสอบถามในข้อ 4. มาคำนวณหาค่าความเชื่อมั่น (Reliability) ซึ่งได้ความเชื่อมั่นเท่ากับ.81

 6. นำแบบสอบถามที่แก้ไขเรียบร้อยแล้วให้ผู้เชี่ยวชาญตรวจสอบอีกครั้ง และนำไปดำเนินการเก็บรวมข้อมูลในการศึกษา ต่อไป

**วิธีวิเคราะห์ข้อมูล**

 จากข้อมูลที่รวบรวมได้ทั้งหมด ผู้วิจัยจะนำข้อมูลทั้งหมดมาประมวลผล ตามขั้นตอน ดังนี้

 ตอนที่ 1 ข้อมูลทั่วไปของผู้ตอบแบบสอบถาม นำมาแจกแจงความถี่ของแต่ละคำตอบ เป็นร้อยละ และนำเสนอในรูปของตารางประกอบความเรียง

 ตอนที่ 2 ข้อมูลเกี่ยวกับ ความรู้ความเข้าใจในหลักเกณฑ์ของการเป็นเมืองกีฬา (Sports City) มี 5 ด้าน ประกอบด้วย 1.ด้านนโยบาย 2.ด้านการบริหารจัดการ 3.ด้านนักกีฬา บุคลากรการกีฬา และผู้ที่เกี่ยวข้องกับกีฬา 4.ด้านโครงสร้างพื้นฐาน และ 5.ด้านการมีส่วนร่วมในกิจกรรมกีฬา นำมาแจกแจงความถี่ของแต่ละข้อ เพื่อหาค่าเฉลี่ย

() และส่วนเบี่ยงเบนมาตรฐาน (S.D.)

ตอนที่ 3 ข้อมูลเกี่ยวกับการมีส่วนร่วมประชาชนในเรื่องของการมีส่วนร่วมในการตัดสินใจ การมีส่วนร่วมในการปฏิบัติ การมีส่วนร่วมในการรับผลประโยชน์ และการมีส่วนร่วมในการติดตามและประเมินผล นำมาแจกแจงความถี่ของแต่ละข้อ เพื่อหาค่าเฉลี่ย () และส่วนเบี่ยงเบนมาตรฐาน (S.D.)

โดยได้กำหนดระดับของคะแนนเพื่อเป็นเกณฑ์ในการประเมินค่า 5 ระดับ ดังนี้

ค่าเฉลี่ย 4.21 - 5.00 หมายถึง มีระดับการมีส่วนร่วมมากที่สุด

ค่าเฉลี่ย 3.41 - 4.20 หมายถึง มีระดับการมีส่วนร่วมมาก

ค่าเฉลี่ย 2.61 - 3.40 หมายถึง มีระดับการมีส่วนร่วมปานกลาง

ค่าเฉลี่ย 1.81 - 2.60 หมายถึง มีระดับการมีส่วนร่วมน้อย

ค่าเฉลี่ย 1.00 - 1.80 หมายถึง มีระดับการมีส่วนร่วมน้อยที่สุด

**ผลการวิจัย**

#  จากการวิเคราะห์ข้อมูลทั่วไปของผู้ตอบแบบสอบถาม โดยจำแนกตามสถานที่ออกกำลังกายทั้งหมด588 คน พบว่า สถานที่หรือสวนสุขภาพที่นิยมไปออกกำลังกายกันมากที่สุดคือ สวนสุขภาพบึงกาฬร้อยละ 14.3 รองลงมาคือ สวนสุขภาพพระราม 8 ร้อยละ 13.1 เป็นเพศหญิง ร้อยละ 68.7 และเพศชาย ร้อยละ 31.3 จะอยู่ในช่วงอายุ 20–35ปี ร้อยละ 75.9 อยู่ในสถานโสด ร้อยละ 84.9 อยู่ในระดับปริญญาตรี ร้อยละ 72.8 ส่วนใหญ่เป็นนักเรียน/นิสิตนักศึกษา ร้อยละ 47.4 ร้อยละ 26.4 มีรายได้เฉลี่ยต่อเดือนอยู่ในระดับ10,000 – 20,000 บาท ร้อยละ 53.1 และพักอาศัยในชุมชนมา 10 ปี

# ขึ้นไป ร้อยละ 38.8

 **1. ระดับความรู้ความเข้าใจของประชาชนในหลักเกณฑ์ของการเป็นเมืองกีฬา (Sports City)** พบว่า โดยภาพรวม อยู่ในระดับปานกลาง (**=3.30) เมื่อพิจารณาในรายข้อ พบว่า ส่วนใหญ่อยู่ในระดับปานกลาง ทุกรายการในเรื่องของ การส่งเสริมให้มีนักกีฬาทั้งในระดับยุวชน เยาวชน และประชาชนทั่วไปเข้าร่วมการแข่งขันกีฬาทุกประเภทในระดับตำบล อำเภอ และระดับจังหวัด มีการนำองค์กรผู้บริหารของจังหวัดได้กำหนดนโยบายหรือแนวทางที่เกี่ยวข้องกับการเล่นกีฬาและการออกกำลังกายอย่างชัดเจน เป็นตัวอย่างที่ดีและถ่ายทอดหรือชี้แจงนโยบายหรือแนวทางไปสู่ผู้ปฏิบัติในระดับต่างๆอย่างต่อเนื่อง มีการนำองค์กรผู้บริหารของจังหวัดได้กำหนดนโยบายหรือแนวทางที่เกี่ยวข้องกับการเล่นกีฬาและการออกกำลังกายอย่างชัดเจน เป็นตัวอย่างที่ดีและถ่ายทอดหรือชี้แจงนโยบายหรือแนวทางไปสู่ผู้ปฏิบัติในระดับต่างๆอย่างต่อเนื่อง มีการกำหนดตัวชี้วัดและข้อมูลสาระสนเทศที่จำเป็นเพื่อติดตามและประเมินผลดำเนินการตามแผน งานโครงการกิจกรรมที่กำหนดไว้ในแผนยุทธศาสตร์/แผนปฏิบัติราชการประจำปี ได้ดำเนินการจัดการความรู้เพื่อสนับสนุนการดำเนินการตามแผนปฏิบัติราชการอย่างมีประสิทธิภาพประสิทธิผล มีการกำหนดแผนบริหารทรัพยากรบุคคล แผนพัฒนาบุคลากร และการสร้างแรงจูงใจให้กับผู้ปฏิบัติงานที่เกี่ยวข้องกับการเล่นกีฬาและการออกกำลังกายไว้อย่างชัดเจน มีการส่งเสริมให้มีนักกีฬาทั้งในระดับยุวชน เยาวชน และประชาชนทั่วไปเข้าร่วมการแข่งขันกีฬาทุกประเภทในระดับตำบล อำเภอ และระดับจังหวัด มีการสนับสนุนในด้านต่างๆ จากภาคเอกชน เพื่อให้ประชากรกีฬาในพื้นที่จังหวัด หันมานิยมการเล่นกีฬาและออกกำลังกายมากขึ้น มีการสร้างสถานบริการกีฬาและสิ่งอำนวยความสะดวกทาง การกีฬาทุกประเภทอย่างเพียงพอตอบสนองปริมาณและความต้องการในการเล่นกีฬาของนักกีฬาประชาชน และนักท่องเที่ยวในพื้นที่จังหวัด และมีการจัดสถานที่การออกกำลังกายขงอประชาชนและนักท่องเที่ยว ในพื้นที่จังหวัดอย่างเพียงพอตอบสนองความต้องการการออกกำลังกายทุกประเภท

 **2. ระดับการมีส่วนร่วมประชาชนในการพัฒนาการท่องเที่ยวเชิงกีฬาของกรุงเทพมหานคร ตามที่ได้รับการประกาศเป็นเมืองกีฬา**พบว่า ภาพรวมอยู่ในระดับปานกลาง (.=2.72) เมื่อพิจารณาในรายด้าน พบว่า อยู่ในระดับปานกลาง 2 รายการ ในเรื่องของ การมีส่วนร่วมในการตัดสินใจ และการมีส่วนร่วมในการปฏิบัติ และอยู่ในระดับน้อย 2 รายการ ในเรื่องของ การมีส่วนร่วมในการรับผลประโยชน์และการมีส่วนร่วมในการติดตามและประเมินผล ดังต่อไปนี้

1. **ด้านการมีส่วนร่วมในการตัดสินใจ**โดยภาพรวมประชาชนมีส่วนร่วมในการตัดสินใจ อยู่ใน

ระดับมาก (**=3.49) เมื่อพิจารณาในรายข้อ พบว่า ส่วนใหญ่จัดอยู่ในระดับปานกลาง ยกเว้น รายการที่ 4. ที่อยู่ในระดับน้อย ในเรื่องของการมีส่วนร่วมในการเสนอแนวทางการพัฒนาบุคลากรเพื่อส่งเสริมการท่องเที่ยวเชิงกีฬาตามที่ได้รับประกาศให้เป็นเมืองกีฬาเชิงสุขภาพและออกกำลังกาย เช่น การจัดงานหรือกิจกรรม การให้ข้อมูลข่าวสาร เป็นต้น

1. **ด้านการมีส่วนร่วมในการปฏิบัติ** โดยภาพรวม ประชาชนมีส่วนร่วมในการปฏิบัติอยู่ในระดับ

ปานกลาง (**=2.92) เมื่อพิจารณาในรายข้อ พบว่า ส่วนใหญ่อยู่ในระดับปานกลาง ยกเว้น จำนวน 2 รายการที่อยู่ในระดับน้อย คือ รายการที่ 1.มีส่วนร่วมในการดำเนินงานร่วมกับกรุงเทพมหานครในการพัฒนาท่องเที่ยวเชิงกีฬา ตามที่ได้รับประกาศให้เป็นเมืองกีฬา ในด้านกีฬาเชิงสุขภาพและออกกำลังกาย (Sports for Health & Exercise) และ รายการที่ 8. มีส่วนร่วมในการพัฒนารูปแบบกิจกรรมการท่องเที่ยวเชิงกีฬาในด้านกีฬาเชิงสุขภาพและออกกำลังกาย เช่น การสาธิตและการจัดแสดงสินค้า และวัฒนธรรมท้องถิ่น เป็นต้น

1. **การมีส่วนร่วมในการรับผลประโยชน์** โดยภาพรวมประชาชนมีส่วนร่วมในผลประโยชน์อยู่ใน

ระดับน้อย (*.*=2.59) เมื่อพิจารณาในรายการ พบว่า ส่วนใหญ่อยู่ในระดับน้อย และ 2 รายการ ที่จัดอยู่ในระดับปานกลาง คือ เรื่องของการได้ใช้ประโยชน์จากสถานที่ประกอบกิจกรรมทางกีฬากิจกรรมทางสังคมต่างๆ เป็นแหล่งเผยแพร่การเรียนรู้วัฒนธรรมท้องถิ่น และวิถีชีวิตชุมชน และได้มีอาชีพหลักหรืออาชีพเสริมจากแหล่งสถานที่ที่กำหนดเป็นการท่องเที่ยวเชิงกีฬาในด้านกีฬาเชิงสุขภาพและออกกำลังกาย

 **4. การมีส่วนร่วมในการติดตามและประเมินผล** โดยภาพรวมประชาชนมีส่วนร่วมในในการติดตามและประเมินผล อยู่ในระดับน้อย (.=2.34) เมื่อพิจารณาในรายข้อ พบว่า อยู่ในระดับน้อยทุกข้อ เรียงลำดับจากมากไปหาน้อย ดังนี้ 1) ได้มีส่วนร่วมในการประเมินสิ่งที่ส่งผลกระทบในทางที่ดีและไม่ดีต่อเศรษฐกิจสังคม และวัฒนธรรมของชุมชนที่อยู่ใกล้แหล่ง/สถานที่จัดกิจกรรมการท่องเที่ยวเชิงกีฬาในด้านกีฬาเชิงสุขภาพและออกกำลังกายของกรุงเทพมหานคร 2) ได้ส่วนร่วมในการประเมินการดูแลรักษาสภาพแวดล้อมของชุมชนในแหล่ง/สถานที่จัดกิจกรรมในด้านกีฬาเชิงสุขภาพและออกกำลังกาย 3) ได้มีส่วนร่วมในการประเมินการปฏิบัติงานของภาครัฐที่เกี่ยวข้องกับแหล่ง/สถานที่จัดกิจกรรมการท่องเที่ยวเชิงกีฬาในด้านกีฬาเชิงสุขภาพและออกกำลังกาย 4) ได้มีส่วนร่วมในการประเมินการดูแลรักษาสาธารณะสมบัติสร้างขึ้นของชุมชนในแหล่ง/สถานที่จัดกิจกรรมในด้านกีฬาเชิงสุขภาพ และออกกำลังกาย 5) ได้มีส่วนร่วมในการติดตามการดำเนินงานของคณะกรรมการบริหารแหล่ง/สถานที่จัดกิจกรรมการท่องเที่ยวเชิงกีฬาในด้านกีฬาเชิงสุขภาพและออกกำลังกาย 6) ได้มีส่วนร่วมในการประเมินสิ่งที่ส่งผลกระทบในทางที่ดีและไม่ดีต่อทรัพยากร ธรรมชาติและสิ่งแวดล้อมของชุมชนในแหล่ง/สถานที่จัดกิจกรรมในด้านกีฬาเชิงสุขภาพและออกกำลังกาย (=2.53,2.34,2.33,2.31,2.29,2.28)

 3.ผลการเปรียบเทียบการมีส่วนร่วมของประชาชนในการพัฒนาท่องเที่ยวเชิงกีฬาของกรุงเทพมหานครที่ได้รับการประกาศเป็นเมืองกีฬา (Sports City) มีดังนี้

3.1 ผลการทดสอบความแตกต่างของความรู้ความเข้าใจทางท่องเที่ยวเชิงกีฬาของกรุงเทพมหานคร

ตามที่ได้รับประกาศเป็นเมืองกีฬา(Sports City) พบว่า ปัจจัยส่วนบุคคลด้านสถานที่พัก ระดับการศึกษา รายได้ ไม่มีความแตกต่างอย่างมีนัยสำคัญที่ระดับ.05 ส่วนปัจจัยส่วนบุคคลด้าน เพศ อายุ อาชีพ มีความแตกต่างอย่างมีนัยสำคัญที่ระดับ.05

* 1. ผลการทดสอบความแตกต่างของการมีส่วนร่วมประชาชนในการพัฒนาการท่องเที่ยวเชิงกีฬาของ

กรุงเทพมหานคร ตามที่ได้รับประกาศเป็นเมืองกีฬา(Sports City) พบว่า ปัจจัยส่วนบุคคลด้านสถานที่พัก ไม่มีความแตกต่างอย่างมีนัยสำคัญที่ระดับ.05 ส่วนปัจจัยส่วนบุคคลด้าน เพศ อายุ อาชีพ ระดับการศึกษา รายได้ มีความแตกต่างอย่างมีนัยสำคัญที่ระดับ .05

 4. แนวทางในการส่งเสริมการมีส่วนร่วมของประชาชนในการพัฒนาท่องเที่ยวเชิงกีฬาของกรุงเทพมหานคร ตามที่ได้รับประกาศเป็นเมืองกีฬา(Sports City) มีดังนี้

 1. ควรมีการเผยแพร่ความรู้และความเข้าใจเกี่ยวกับการเป็นเมืองกีฬา (Sports City) ของกรุงเทพมหานคร

และแนวทางพัฒนาศักยภาพการท่องเที่ยวเชิงกีฬาในด้านกีฬาเชิงสุขภาพและออกกำลังกาย (Sports for Health& Exercise) ตามที่ได้รับการประกาศเป็นเมืองกีฬา (Sports City) จากการกีฬาแห่งประเทศไทย ให้ประชาชนและผู้ที่มีส่วนได้ส่วนเสียได้รับรู้และรับทราบ ร่วมกันและส่งเสริมให้มีการปฏิบัติและทำกิจกรรมร่วมกันให้มากขึ้น

 2. ควรจัดทำแผนงานโครงการกิจกรรมที่ส่งเสริมให้มีทั้งนักกีฬาทั้งในระดับยุวชน เยาวชนและประชาชนทั่วไปได้เข้าร่วมในกิจกรรมหรือการแข่งขันกีฬาทุกประเภท ในทุกระดับอย่างสม่ำเสมอและต่อเนื่อง เพื่อสร้างกระแสตื่นตัวให้หันมาออกกำลังกายและเล่นกีฬากันให้มากขึ้น ในการปรับเปลี่ยนวิถีการดำเนินชีวิต ไปสู่สังคมของการออกกำลังกายและเล่นกีฬา ซึ่งมีส่วนสำคัญการสร้างคุณค่าทางสังคม และคุณภาพชีวิตที่ดีให้กับกรุงเทพมหานคร

 3. ควรประสานความร่วมมือกับภาคเอกชนและทุกฝ่ายที่เกี่ยวข้องกับกีฬา ผลักดันให้เกิดการส่งเสริม

อุตสาหกรรมกีฬา (Sport Industry) เพื่อสร้างมูลค่าเพิ่มทางเศรษฐกิจ และให้เป็นไปตามนโยบายของการพัฒนากีฬาของชาติ

 4. จัดทำการประชาสัมพันธ์ทุกช่องทาง ให้ประชาชนและผู้มีส่วนได้ส่วนเสีย ให้เกิดความมั่นใจและเล็งเห็นถึงประโยชน์ที่จะได้รับ รวมถึง การได้เป็นส่วนหนึ่งของการพัฒนาการท่องเที่ยวเชิงกีฬาในด้านกีฬาเชิงสุขภาพและออกกำลังกาย (Sports for Health& Exercise) ตามที่ได้รับการประกาศเป็นเมืองกีฬา (Sports City) ของกรุงเทพมหานคร

 5. ควรเปิดโอกาสให้ประชาชนได้มีส่วนร่วม มีบทบาทในการกำกับดูแลและรักษาสภาพแวดล้อมของสถานที่และสิ่งอำนวยความสะดวกที่เกี่ยวข้องกับการจัดกิจกรรมการท่องเที่ยวเชิงกีฬา ซึ่งถือเป็นสาธารณะสมบัติตามบริบทของชุมชนนั้นๆ

**อภิปรายผลการวิจัย**

 จากการศึกษาวิจัยเรื่อง การมีส่วนร่วมของประชาชนในการพัฒนาศักยภาพการท่องเที่ยวเชิงกีฬาของกรุงเทพมหานคร ที่ได้รับการประกาศเป็นเมืองกีฬา (Sports City) มีสามารถอภิปรายผลการวิจัยตามวัตถุปรสงค์ของการวิจัยได้ ดังนี้

**1. ระดับความรู้ความเข้าใจในหลักเกณฑ์ของการเป็นเมืองกีฬา(Sports City)** พบว่าโดยภาพรวมประชาชนมีความรู้ความเข้าใจเกี่ยวกับการเป็นเมืองกีฬา(Sports City)ของกรุงเทพมหานคร อยู่ในระดับปานกลาง (**=3.30) เมื่อพิจารณาในรายข้อ พบว่า ส่วนใหญ่อยู่ในระดับปานกลางทุกรายการ อาจจะเป็นผลเนื่องมาจากกรุงเทพมหานคร เป็นเมืองหลวงของไทย ที่มีการส่งเสริมให้มีนักกีฬาทั้งในระดับยุวชน เยาวชน และประชาชนทั่วไปเข้าร่วมการแข่งขันกีฬา ทุกประเภทในระดับตำบล อำเภอ และระดับจังหวัด การนำองค์กร ผู้บริหารของจังหวัดได้กำหนดนโยบายหรือแนวทางที่เกี่ยวข้องกับการเล่นกีฬาและการออกกำลังกายอย่างชัดเจน เป็นตัวอย่างที่ดีและถ่ายทอดหรือชี้แจงนโยบายหรือแนวทางไปสู่ผู้ปฏิบัติในระดับต่างๆอย่างต่อเนื่อง การนำองค์กรผู้บริหารของจังหวัดได้กำหนดนโยบายหรือแนวทางที่เกี่ยวข้องกับการเล่นกีฬาและการออกกำลังกายอย่างชัดเจน เป็นตัวอย่างที่ดีและถ่ายทอดหรือชี้แจงนโยบายหรือแนวทางไปสู่ผู้ปฏิบัติในระดับต่างๆอย่างต่อเนื่อง สนับสนุนในด้านต่างๆ จากภาค เอกชน เพื่อให้ประชากรกีฬาในจังหวัด หันมานิยมการเล่นกีฬาและออกกำลังกายมากขึ้น มีการสร้างสถานบริการกีฬาและสิ่งอำนวยความสะดวกทางการกีฬาทุกประเภทอย่างเพียงพอตอบสนองปริมาณและความต้องการในการเล่นกีฬาของนักกีฬาประชาชน และนักท่องเที่ยวในพื้นที่ มีการจัดสถานที่การออกกำลังกายของประชาชนและนักท่องเที่ยวอย่างเพียงพอ ตอบสนองความต้องการการออกกำลังกายทุกประเภททุกวัน ดังวิสัยทัศน์ของกรุงเทพมหานครที่ว่า *“กรุงเทพมหานครเป็นเมืองน่าอยู่อย่างยั่งยืน ชุมชนเข้มแข็ง ครอบครัวอบอุ่น ด้วยการบริหารจัดการที่มีประสิทธิภาพ โปร่งใสและมีส่วนร่วมจากทุกภาคส่วนสังคม”* โดยนายเกรียงไกร จงเจริญ ผู้อำนวยการสำนักวัฒนธรรมกีฬาและการท่องเที่ยวของกรุงเทพมหานคร แจงนโยบายดังกล่าวในการเผยแพร่ของวารสารมหานครสร้างสุขปี 2563 ว่า กรุงเทพมหานคร เป็นเมืองกีฬาส่งเสริมสุขภาพขับเคลื่อนเมืองด้วยกีฬาวัตถุประสงค์นี้เป็นแนวนโยบายที่กรุงเทพมหานคร รับมาปฏิบัติโดยการได้จัดสรรวงเงินงบประมาณในการพัฒนากีฬาของประชาชนและเยาวชนอย่างเหมาะสมและได้มีการซ่อมแซมสนามกีฬาต่างๆ ที่กรุงเทพมหานครดูแลอยู่ทุกๆมุมเมือง ไม่ว่าจะเป็นสนามกีฬาหลักของกรุงเทพมหานคร ที่ศูนย์เยาวชนกรุงเทพมหานคร สนามกีฬาไทย-ญี่ปุ่น เขตดินแดง ถนนมิตรไมตรี สนามกีฬารองในเขตต่างๆในพื้นที่ของกรุงเทพมหานคร ตลอดจน การตั้งงบประมาณสนับสนุนโรงเรียนกีฬากรุงเทพมหานครการส่งเสริมอุตสาหกรรมกีฬาและธุรกิจด้านกีฬา การจัดสรรงบประมาณกีฬาให้แก่สมาคมกีฬากรุงเทพมหานคร ที่มีหน้าที่หลักในการจัดเตรียมนักกีฬาในระดับประชาชนและเยาวชนในนามตัวแทนของกรุงเทพมหานครไปร่วมการแข่งขันกีฬาแห่งชาติและการแข่งขันกีฬาเยาวชนแห่งชาติทุกๆ ปี เป็นต้น” (แนวหน้า,ออนไลน์, 20 เมษายน 2563)

2**. การมีส่วนร่วมประชาชนในการพัฒนาการท่องเที่ยวเชิงกีฬาของกรุงเทพมหานคร** ตามที่ได้รับการประกาศเป็นเมืองกีฬา (Sport City)พบว่า ในภาพรวมอยู่ในระดับปานกลาง (.=2.72) เมื่อพิจารณาในรายด้าน พบว่า อยู่ในระดับปานกลาง 2 รายการ คือ การมีส่วนร่วมในด้านการตัดสินใจ และการมีส่วนร่วมในด้านการปฏิบัติ และอยู่ในระดับน้อย 2 รายการ ในเรื่องของ การมีส่วนร่วมในด้านการรับผลประโยชน์และการมีส่วนร่วมในด้านการติดตามและประเมินผล สอดคล้องกับผลงานวิจัยของ จริญญา จันทร์ทรง (2555) ได้ศึกษาเรื่อง การมีส่วนร่วมของประชาชนต่อการพัฒนาท้องถิ่นในเขตองค์การ บริหารส่วนตำบลหนองแสงใหญ่ อำเภอโขงเจียม จังหวัดอุบลราชธานี ผลการวิจัย พบว่าโดยภาพรวมประชาชนมีส่วนร่วมต่อการพัฒนาท้องถิ่น อยู่ในระดับปานกลาง ซึ่งสาเหตุน่าจะมาจาก การรับรู้เกี่ยวกับความรู้ความเข้าใจเกี่ยวกับการเป็นเมืองกีฬา(Sports City) ยังไม่แพร่หลายเท่าที่ควร ซึ่งจากผลการสำรวจที่ได้จากการวิจัยด้านความรู้ความเข้าใจเกี่ยวกับการเป็นเมืองกีฬา(Sports City) อยู่ในระดับปานกลาง ซึ่งกรุงเทพมหานครเป็นเมืองหลวงและเป็นเมืองที่มีอุตสาหกรรมต่างๆมากมาย ดังนั้น การใช้กีฬามาช่วยพัฒนาคน ส่งเสริมสุขภาพที่แข็งแรง ตามที่รุ่งโรจน์ พรขุนทด (2562) ได้กล่าวไว้ว่าการใช้กีฬานำการพัฒนาเมือง สามารถช่วยกระตุ้นการพัฒนาเมืองได้อย่างหลากหลายมิติ อาทิ การฟื้นฟูและพัฒนาเศรษฐกิจของเมืองการปรับภาพลักษณ์ของเมือง กระบวนการมีส่วนร่วมและสร้างชุมชน ตลอดจน การท่องเที่ยวทางด้านกีฬากับเมือง (พรณรงค์ ชาญนุวงศ์, 2016) ทำให้เมืองที่เคยเงียบเหงาพลิกฟื้นกลับมาเพิ่มความน่าสนใจ กลายเป็นจุดหมายปลายทางของแฟนกีฬาและนักท่องเที่ยวจากทั่วทุกมุมโลกได้อย่างแท้จริง การที่จะพัฒนาเมืองด้วยกีฬาการมีส่วนร่วมของชุมชนพื้นที่มีส่วนสำคัญในการพัฒนาไปสู่อุตสาหกรรมกีฬา ซึ่งอุตสาหกรรมกีฬาถือได้ว่าเป็นกลไกหนึ่งที่มีบทบาทต่อการพัฒนาเศรษฐกิจของประเทศ ดังนั้น ยังต้องเสริมในเรื่องของการประชาสัมพันธ์ให้ประชาชนทั้งใกล้เคียงพื้นที่และอยู่ไกลได้ทราบข้อมูลถึงแนวทางการขับเคลื่อนจังหวัด ให้เป็นไปในทิศทางเดียวกัน

 **3.การเปรียบเทียบการมีส่วนร่วมของประชาชนในการพัฒนาท่องเที่ยวเชิงกีฬาของกรุงเทพมหานครที่ ได้รับการประกาศเป็นเมืองกีฬา (Sports City)**

จากผลการทดสอบความแตกต่างระหว่างปัจจัยส่วนบุคคลด้าน แหล่งสถานที่ เพศ อายุ ระดับการศึกษา อาชีพ และรายได้ กับ ความรู้ความเข้าใจทางท่องเที่ยวเชิงกีฬาของกรุงเทพมหานคร ที่ได้รับประกาศเป็นเมืองกีฬา (Sports City) พบว่า ปัจจัยส่วนบุคคลด้านสถานที่พัก ระดับการศึกษา รายได้ ไม่มีความแตกต่างอย่างมีนัยสำคัญที่ระดับ .05 ส่วนปัจจัยส่วนบุคคลด้าน เพศ อายุ อาชีพ มีความแตกต่างอย่างมีนัยสำคัญที่ระดับ .05 สาเหตุที่ปัจจัยส่วนบุคคลด้านสถานที่พัก ระดับการศึกษา รายได้ ไม่มีความแตกต่างน่าจะมาจากกลุ่มผู้ตอบแบบสอบถามส่วนใหญ่ ร้อยละ 47.4 เป็นนักเรียน/นิสิตนักศึกษา และศึกษาในระดับปริญญาตรี ร้อยละ 72.8 ค่อนข้างเป็นกลุ่มเป้าหมายที่ใกล้เคียงกัน ระดับความคิดเห็นและการรับรู้จึงใกล้เคียงกัน สำหรับแหล่งสถานที่ของกรุงเทพมหานคร จะมีให้เห็นชัดเจนเป็นจำนวนมากทั้งในร่มและกลางแจ้ง ทั้งมีค่าใช้จ่ายและไม่มีค่าใช้จ่าย จึงมีระดับการรับรู้ไม่แตกต่างกัน ส่วนปัจจัยส่วนบุคคลด้าน เพศ อายุ อาชีพ มีความแตกต่างอย่างมีนัยสำคัญที่ระดับ .05 สอดคล้องกับผลงานวิจัยของ จงรักษ์ อินทยนต์ (2545) ได้ศึกษาการมีส่วนร่วมของประชาชนในการจัดการท่องเที่ยวกรณีศึกษาบ้านโป่งร้อน ตำบลใหม่พัฒนา อำเภอเกาะคา จังหวัดลำปาง ผลการวิจัย พบว่า เพศ อายุ และการศึกษามีผลต่อความต้องการมีส่วนร่วมของประชาชนในการจัดการการท่องเที่ยว สาเหตุน่ามาจาก ปัจจุบัน เทคโนโลยีได้เข้ามามีส่วนสำคัญในการดำรงชีวิต ทุกเพศทุกวัน ทุกอาชีพ สามารถเข้าถึงข้อมูลข่าวสารได้อย่างรวดเร็ว จากผลการศึกษาของกลุ่มผู้ตอบแบบสอบถาม พบว่า ร้อยละ 68.7 เป็นเพศหญิง และอยู่ในช่วงอายุ 20–35ปี ร้อยละ 75.9 แสดงให้เป็นว่า ปัจจัยส่วนบุคคลด้านเพศ อายุ และการศึกษา มีผลต่อความต้องการมีส่วนร่วมของประชาชนในการจัดการการท่องเที่ยว เพื่อให้เป็นไปตามนโยบายของรัฐในการพัฒนาเมืองกีฬา ซึ่ง เมืองกีฬาจึงมิใช่เป็นเพียงเมืองที่มีความเพียบพร้อมของสนามกีฬา สิ่งก่อสร้างและสิ่งอานวยความสะดวกสำหรับนักกีฬาหรือหน่วยงานที่เกี่ยวข้องกับกีฬาเท่านั้น เมืองกีฬายังเป็นสถานที่ที่มีการจัดกิจกรรมและการสร้างบรรยากาศในการเล่นกีฬา การออกกำลังกาย และนันทนาการอื่นๆ ให้แก่นักกีฬานักท่องเที่ยว และประชาชนทั่วไปอีกด้วย ซึ่งสิ่งเหล่านี้ เป็นผลผลิตที่สำคัญของเมืองกีฬา ซึ่งจะส่งผลลัพธ์ที่สำคัญ คือ ประชาชนทั้งจังหวัดรักการออกกำลังกาย มีสุขภาพร่างกายที่แข็งแรง และมีคุณภาพชีวิตที่ดีขึ้น จนเกิดผลสัมฤทธิ์ที่รัฐบาลต้องการคือ สังคมไทยจะมีความมั่นคงยิ่งขึ้นจนสามารถขับเคลื่อนประเทศให้ก้าวหน้าต่อไป

 ผลการทดสอบความแตกต่างระหว่างปัจจัยส่วนบุคคลด้าน เพศ แหล่งสถานที่ อายุ ระดับการศึกษา อาชีพกับการมีส่วนร่วมของประชาชนในการพัฒนาท่องเที่ยวเชิงกีฬาของกรุงเทพมหานคร ที่ได้รับประกาศเป็นเมืองกีฬา (Sports City) พบว่า ปัจจัยส่วนบุคคลด้านสถานที่พัก ไม่มีความแตกต่างอย่างมีนัยสำคัญที่ระดับ.05 ส่วนปัจจัยส่วนบุคคลด้าน เพศ อายุ อาชีพ ระดับการศึกษา รายได้ มีความแตกต่างอย่างมีนัยสำคัญที่ระดับ .05 สาเหตุน่าจะมาจาก

 เพศ พบว่า ภาพรวมมีความแตกต่างกันอย่างมีนัยสำคัญที่ระดับ .05 และเมื่อพิจารณาเป็น รายด้าน พบว่า ด้านการมีส่วนร่วมในการตัดสินใจ ไม่มีความแตกต่างกันอย่างมีนัยสำคัญที่ระดับ .05 ส่วนการมีส่วนร่วมในการปฏิบัติ การมีส่วนร่วมในการรับประโยชน์ และการมีส่วนร่วมในการติดตามและประเมินผล มีความแตกต่างกันอย่างมีนัยสำคัญที่ระดับ .05 สอดคล้องกับผลงานวิจัยของ วิษณุ หยกจินดา (2557) ได้ทำการศึกษาวิจัยเรื่อง การมีส่วนร่วมของประชาชนในการพัฒนาชุมชน หมู่บ้านทุ่งกร่าง ตำบลทับไทร อำเภอโป่งน้ำร้อน จังหวัดจันทบุรี พบว่า ประชาชนที่มีเพศต่างกันระดับการมีส่วนร่วมโดยรวมในทุกด้าน แตกต่างกัน ซึ่งปัจจุบันอาจกล่าวได้ว่า ผู้หญิงมีบทบาทในสังคม ในหลายๆ เรื่อง ความเสมอภาค กับผู้ชาย ทำให้ผู้หญิงมีสิทธิ์ มีเสียงในการแสดงออกในการมีส่วนร่วมมากขึ้น จากในอดีตที่ผ่านมาทำให้ผลการวิจัยการมีส่วนร่วมในการพัฒนาเมืองกีฬาของกรุงเทพมหานคร ในเพศหญิงกับเพศชายจึงมีระดับการมีส่วนร่วมที่แตกต่างกัน

อายุ มีความแตกต่างกันอย่างมีนัยสำคัญที่ระดับ .05 และผลการทดสอบพบว่า กลุ่มที่มีอายุระหว่าง 20-35 ปีจะมีความคิดเห็นเกี่ยวกับการมีส่วนร่วมของประชาชนในการพัฒนาท่องเที่ยวเชิงกีฬาของกรุงเทพมหานครที่ได้รับประกาศเป็นเมืองกีฬา(Sports City)น้อยกว่ากลุ่มที่มีอายุระหว่าง 36-50 ปีสอดคล้องกับงานวิจัยของ บรรเจิด สอพิมาย(2550) ได้ศึกษาเรื่อง การมีส่วนร่วมของประชาชนในการพัฒนาท้องถิ่น กรณีศึกษา องค์การบริหารส่วนตำบลในเมือง อำเภอ

พิมาย จังหวัดนครราชสีมา พบว่า ประชาชนที่มีอายุต่างกัน มีส่วนร่วมในการพัฒนาท้องถิ่นแตกต่างกัน อย่างมีนัยสำคัญทางสถิติที่ระดับ 0.05 อาจกล่าวได้ว่า ประชาชนที่มีอายุน้อยอาจจะยังไม่เห็นความสำคัญของการมีส่วนร่วม ยังมองไม่ออกว่าการมีส่วนร่วมสำคัญเพียงใด ซึ่งต่างจากประชาชนที่มีอายุมากกว่า ที่มีประสบการณ์ในหลายๆ ด้านมองภาพได้ กว้างกว่าและเห็นความสำคัญและความจำเป็นของการมีส่วนร่วม ประชาชนที่มีอายุต่างกัน จึงมีระดับการมีส่วนร่วมในการมีส่วนร่วมในการพัฒนาท่องเที่ยวเชิงกีฬาของกรุงเทพมหานครที่ได้รับประกาศเป็นเมืองกีฬา (Sports City) ที่แตกต่างกัน

อาชีพ มีความแตกต่างอย่างมีนัยสำคัญที่ระดับ .05 สอดคล้องกับผลงานวิจัยของ รัฐพงศ์ บุญญานุวัตร (2552) ได้ศึกษาเรื่องการศึกษาการมีส่วนร่วมในการพัฒนาชุมชนของประชาชนเขตดุสิต กรุงเทพมหานคร พบว่า ประชาชนที่มีอาชีพแตกต่างกัน มีส่วนร่วมในการพัฒนาชุมชนโดยรวม แตกต่างกันอย่างมีนัยสำคัญทางสถิติที่ระดับ.05 และงานวิจัยของ วชิราวรรณ นิลเกตุ (2553) ได้ศึกษาเรื่องการศึกษาการมีส่วนร่วมของประชาชนในการพัฒนาท้องถิ่น กรณีศึกษา องค์การบริหารส่วนตำบลบ้านเดื่อ พบว่าประชาชนที่มีอาชีพแตกต่างกัน มีส่วนร่วมในการพัฒนาโดยรวมรายด้านแตกต่างกันที่ระดับนัยสำคัญทางสถิติที่ระดับ 0.05 สามารถกล่าวได้ว่าประชาชนที่ต่างอาชีพกัน ย่อมมีมุมมองและประสบการณ์ ที่เกิดจากความเคยชินในการประกอบอาชีพของตน จึงอาจทำให้เกิดความแตกต่างเรื่องความคิดเห็น ในการมีส่วนร่วมในการพัฒนาท่องเที่ยวเชิงกีฬาของกรุงเทพมหานครที่ได้รับประกาศเป็นเมืองกีฬา (Sports City) ต่างๆกัน

 ระดับการศึกษา มีความแตกต่างอย่างมีนัยสำคัญที่ระดับ .05 สอดคล้องกับผลงานวิจัยของ วชิราวรรณ นิลเกตุ (2553) ได้ศึกษาเรื่องการมีส่วนร่วมของประชาชนในการพัฒนาท้องถิ่น กรณีศึกษา องค์การบริหารส่วนตำบลบ้านเดื่อ พบว่าประชาชนที่มีระดับการศึกษาต่างกัน มีส่วนร่วมในการพัฒนาโดยรวมรายด้านแตกต่างกัน และงานวิจัยของ นุสรา พันธรักษ์ (2555) ได้ศึกษาเรื่องการมีส่วนร่วมของประชาชนในการพัฒนาท้องถิ่น : กรณีศึกษาพื้นที่ตำบลคลองจุกกระเฌอ อำเภอเมืองฉะเชิงเทรา จังหวัดฉะเชิงเทรา พบว่าระดับการศึกษาต่างกันมีระดับการมีส่วนร่วมในการพัฒนาท้องถิ่นในภาพรวม แตกต่างกันอย่างมีนัยสำคัญทางสถิติที่ระดับ 0.05 อาจกล่าวได้ว่า ประชาชนที่ได้รับการศึกษามากกว่าย่อมเข้าใจเรื่องของการมีส่วนร่วมได้มาก เนื่องจาก ในทุกกระบวนการของการศึกษานั้น ต้องเกิดการมีส่วนร่วมทุกขั้นตอน จึงทำให้ผู้ที่มีการศึกษาในระดับที่สูงกว่า สามารถเข้าใจและเล็งเห็นความสำคัญของการมีส่วนร่วมโดยเฉพาะการมีส่วนร่วมในการพัฒนาชุมชนพัฒนาเมืองให้น่าอยู่ได้มากกว่าผู้ที่มีการศึกษาน้อย

**4. แนวทางการส่งเสริมการมีส่วนร่วมของประชาชนในการพัฒนาการท่องเที่ยวเชิงกีฬาของกรุงเทพมหานคร**

**ที่ได้รับประกาศเป็นเมืองกีฬา(Sports City) มีแนวทางดังนี้**

 การพัฒนาศักยภาพการท่องเที่ยวเชิงกีฬาของกรุงเทพมหานคร ที่ได้รับการประกาศเป็นเมืองกีฬา (Sports City) ให้บรรลุผลนั้น ผู้วิจัยมีข้อเสนอแนะตามผลการศึกษาวิจัยในครั้งนี้ ดังนี้

1. ควรมีการเผยแพร่ความรู้และความเข้าใจเกี่ยวกับการเป็นเมืองกีฬา(Sports City)ของกรุงเทพมหานคร

และแนวทางพัฒนาศักยภาพการท่องเที่ยวเชิงกีฬาในด้านกีฬาเชิงสุขภาพและออกกำลังกาย (Sports for Health& Exercise) ตามที่ได้รับการประกาศเป็นเมืองกีฬา (Sports City) จากการกีฬาแห่งประเทศไทย ให้ประชาชนและผู้ที่มีส่วนได้ส่วนเสียได้รับรู้และรับทราบ ร่วมกันและส่งเสริมให้มีการปฏิบัติและทำกิจกรรมร่วมกันให้มากขึ้น

1. ควรจัดทำแผนงานโครงการกิจกรรมที่ส่งเสริมให้มีทั้งนักกีฬาทั้งในระดับยุวชน เยาวชนและประชาชน

ทั่วไป ได้เข้าร่วมในกิจกรรมหรือการแข่งขันกีฬาทุกประเภท ในทุกระดับอย่างสม่ำเสมอและต่อเนื่อง เพื่อสร้างกระแสตื่นตัวให้หันมาออกกำลังกายและเล่นกีฬากันให้มากขึ้น ในการปรับเปลี่ยนวิถีการดำเนินชีวิต ไปสู่สังคมของการออกกำลังกายและเล่นกีฬา ซึ่งมีส่วนสำคัญการสร้างคุณค่าทางสังคม และคุณภาพชีวิตที่ดีให้กับกรุงเทพมหานคร

1. ควรประสานความร่วมมือกับภาคเอกชนและทุกฝ่ายที่เกี่ยวข้องกับกีฬา ผลักดันให้เกิดการส่งเสริม

อุตสาหกรรมกีฬา (Sport Industry) เพื่อสร้างมูลค่าเพิ่มทางเศรษฐกิจ และให้เป็นไปตามนโยบายของการพัฒนากีฬาของชาติ

1. จัดทำการประชาสัมพันธ์ทุกช่องทาง ให้ประชาชนและผู้มีส่วนได้ส่วนเสีย ให้เกิดความมั่นใจและ

เล็งเห็นถึงประโยชน์ที่จะได้รับ รวมถึง การได้เป็นส่วนหนึ่งของการพัฒนาการท่องเที่ยวเชิงกีฬาในด้านกีฬาเชิงสุขภาพและออกกำลังกาย (Sports for Health& Exercise) ตามที่ได้รับการประกาศเป็นเมืองกีฬา (Sports City) ของกรุงเทพมหานคร

1. ควรเปิดโอกาสให้ประชาชนได้มีส่วนร่วม มีบทบาทในการกำกับดูแลและรักษาสภาพแวดล้อมของ

สถานที่และสิ่งอำนวยความสะดวกที่เกี่ยวข้องกับการจัดกิจกรรมการท่องเที่ยวเชิงกีฬา ซึ่งถือเป็นสาธารณะสมบัติตามบริบทของชุมชนนั้นๆ

**ข้อเสนอแนะ**

**ข้อเสนอแนะเชิงนโยบาย**

1. เพื่อให้การพัฒนาเมืองกีฬาเป็นไปตามเป้าประสงค์ของการกีฬาแห่งประเทศไทยกำหนด หน่วยงานที่เกี่ยวข้อง ควรดำเนินการประชาสัมพันธ์ของการเป็นเมืองกีฬา (Sports City) ให้ประชาชนทราบและเข้าใจ ปลูกกระแสและจิตสำนึกให้ประชาชนตระหนักและเห็นความสำคัญของการออกกำลังกายเพื่อให้เกิดประโยชน์ในด้านสุขภาพทางกายและสุขภาพจิตใจตนเอง โดยประชาสัมพันธ์ทุกรูปแบบและทุกช่องทางอย่างทั่วถึง เพราะข้อมูลข่าวสารเกี่ยวกับเมืองกีฬายังไม่ครอบคลุมทุกหมู่บ้าน/ท้องถิ่นเท่าที่ควร

 2. จัดทำแผนงานให้ทุกภาคส่วนที่เกี่ยวข้องกีฬา ร่วมจัดกิจกรรมเพื่อส่งเสริมให้ประชาชนได้เข้าร่วมกิจกรรมกีฬาทุกกลุ่มวัยอย่างสม่ำเสมอและต่อเนื่อง

 3. หน่วยงานที่เกี่ยวข้องควรเปิดโอกาสหรือให้ทุกภาคส่วน มีโอกาสร่วมในการวางแผนกำหนดกิจกรรมร่วมกันเพื่อแสดงถึงการมีส่วนร่วมในกิจกรรมของการเป็นเมืองกีฬาของประชาชน ตามบริบทของพื้นที่ต่างๆของกรุงเทพมหานคร

 4. ควรดำเนินการสำรวจความพร้อมของแหล่งจัดกิจกรรมกีฬาและสิ่งอำนวยความสะดวกของแต่ละพื้นที่ ซึ่งมีความหลากหลายและจุดเด่นที่แตกต่างกันเพื่อนำไปปรับและสร้างกลยุทธ์หรือแบรนด์ของแหล่งชุมชนนั้นๆ ต่อไป

**ข้อเสนอแนะในการวิจัยครั้งต่อไป**

1. ควรศึกษาเกี่ยวกับการมีส่วนร่วมของประชาชนในการพัฒนาเมืองกีฬาของกรุงเทพมหานครแบบเชิงลึก โดย

การวิจัยเชิงคุณภาพ

1. ควรทำการศึกษาเปรียบเทียบความคิดเห็นของประชาชนที่มีต่อการเป็นเมืองกีฬาของประเทศไทย

ระหว่างในเขตกรุงเทพมหานครและจังหวัดที่ได้รับการประกาศให้เป็นเมืองกีฬา

1. ศึกษาปัจจัยที่ส่งผลต่อความสำเร็จในการพัฒนาท่องเที่ยวเชิงกีฬาของเมืองกีฬาของกรุงเทพมหานคร

**เอกสารอ้างอิง**

การกีฬาแห่งประเทศไทย. (2560) แผนพัฒนาการกีฬาแห่งชาติ ฉบับที่ 6

กระทรวงการท่องเที่ยวและกีฬา. (2560). โครงการจัดทำแผนพัฒนาเศรษฐกิจการกีฬาของประเทศไทย ฉบับที่ 1

(พ.ศ.2562-2564)

กระทรวงการท่องเที่ยวและกีฬา. (2560).แผนพัฒนาการกีฬาแห่งชาติ ฉบับที่ 6 (พ.ศ. 2560–2564).กรุงเทพมหานคร:

โรงพิมพ์องค์การค้าของ สกสค.

กระทรวงการทองเที่ยวและกีฬา.(2554).ประกาศคณะกรรมการนโยบายการท่องเที่ยวแห่งชาติ เรื่องแผนพัฒนา

 การท่องเที่ยวแห่ง ชาติ พ.ศ. 2555-2559. สืบค้นเมื่อ 5 ธันวาคม 2556, จาก <http://www.mots.go.th>.

จงรักษ์ อินทยนต์. (2545) การมีส่วนร่วมของประชาชนในการจัดการท่องเที่ยวกรณีศึกษาบ้านโป่งร้อน ตำบลใหม่พัฒนา

อำเภอเกาะคำ จังหวัดลำปาง. สาขาวิชาการจัดการอุตสาหกรรมการท่องเที่ยว บัณฑิตวิทยาลัย

มหาวิทยาลัยเชียงใหม่

จริญญา จันทร์ทรง. (2555). การมีส่วนร่วมของประชาชนต่อการพัฒนาท้องถิ่นในเขตองค์การบริหารส่วนตำบล

หนองแสงใหญ่ อำเภอโขงเจียม จังหวัดอุบลราชธานี.วิทยานิพนธ์รัฐประศาสนศาสตรมหาบัณฑิต, สาขาวิชาการบริหารการพัฒนาท้องถิ่น, บัณฑิตวิทยาลัย,มหาวิทยาลัยราชภัฏอุบลราชธานี

เดลินิวส์.(2561) จังหวัดปลื้มรับมอบป้ายเมืองกีฬา. สืบค้นเมื่อวันพุธที่ 18 กรกฎาคม 2561 เวลา 20.45น.

 https://www.dailynews.co.th/sports/655745.

ถวิลวดี บุรีกุล. (2548). การมีส่วนร่วมแนวคิดทฤษฎีและกระบวนการ. กรุงเทพฯ: บริษัทพาณิช พระนครจํากัด.

ธีระพงษ์ แก้วหาวงษ์, กระบวนการเสริมสร้างชุมชนเข้มแข็ง. ขอนแก่น: ศูนย์ฝึกอบรมและพัฒนาการสาธารณสุข

มูลฐานภาคตะวันออกเฉียงเหนือ, 2546

ณรงค์ ขูรูรักษ์.(2552). การมีส่วนร่วมในการจัดการการท่องเที่ยวอุทยานไดโนเสาร์ของประชาชนในตำบลโนนบุรี

อำเภอสหัสขันธุ์จังหวัดกาฬสิ (วิทยานธุ์นิพนธ์ปริญญามหาบัณฑิต) มหาสารคาม : มหาวิทยาลัย ราชภัฏมหาสารคาม.

นรินทร์ หลิมไพโรจน์.(2554).แนวทางการพัฒนาการท่องเที่ยวเชิงกีฬาจังหวัดนครราชสีมา.วิทยานิพนธ์

บริหารธุรกิจมหาบัณฑิต มหาวิทยาลัยขอนแก่น.

นุสรา พันธรักษ์. (2555).การมีส่วนร่วมของประชาชนในการพัฒนาท้องถิ่น : กรณีศึกษาพื้นที่ตำบลคลองจุก

กระเฌอ อำเภอเมือง จังหวัดฉะเชิงเทรา.ปัญหาพิเศษรัฐศาสตรมหาบัณฑิต.สาขาวิชาการจัดการ

ทรัพยากรเพื่อความมั่นคง, คณะรัฐศาสตร์และนิติศาสตร์,มหาวิทยาลัยบูรพา.

แนวหน้า.(2563) กทม.ชูนโยบายสปอร์ตซิตี้ ขับเคลื่อนเมืองด้วยกีฬา.สืบค้นเมื่อวันจันทร์ ที่ 20 เมษายน

 พ.ศ. 2563, เวลา 06.00 น. https://www.naewna.com/sport/487602.

บรรเจิด สอพิมาย.(2550). การมีส่วนร่วมของประชาชนในการพัฒนาท้องถิ่น กรณีศึกษาองค์การบริหารส่วน

ตำบลในเมือง อำเภอพิมาย จังหวัดนครราชสีมา. สารนิพนธ์ปริญญา รัฐประศาสนศาสตรมหาบัณฑิต

สาขาวิชาการปกครองท้องถิ่น วิทยาลัยการปกครองท้องถิ่น. มหาวิทยาลัยขอนแก่น.

ปิยะพงค์ มั่นกลั่น (2554). ศักยภาพแหล่งท่องเที่ยวตลาดน้ำในจังหวัดนนทบุรี เพื่อการจัดการทรัพยากรการท่องเที่ยว

(วิทยานิพนธ์ปริญญามหาบัณฑิต).กรุงเทพฯ : มหาวิทยาลัยธรรมศาสตร์.

พยอม ธรรมบุตร.(2549).เอกสารประกอบการเรียนการสอนเรื่องหลักการท่องเที่ยวเชิงอนุรักษ์. กรุงเทพฯ:

สถาบันพัฒนาการท่องเที่ยวเพื่ออนุรักษ์สิ่งแวดล้อม. มหาวิทยาลัยศรีนครินทรวิโรฒ.

พรทิพย์ วีระสวัสดิ์.(2551). ความรู้ ความเข้าใจเกี่ยวกับการมีส่วนร่วมในการจัดการท่องเที่ยวเชิงอนุรักษ์ กรณีศึกษา

ชุมชนประตูจีนและชุมชนป้อมเพชรอำเภอจังหวัดพระนครศรีอยุธยา

พรณรงค์ ชาญนุวงศ์. (2016). เมืองแห่งกีฬา, วันที่ 28 สิงหาคม 2562. http://urp.cuid.in.th/2016/11/26/sport\_city/.

พระมหาทองมา ใบทับทิม. (2550). การมีส่วนร่วมของประชาชนในการพัฒนาการท่องเที่ยวเชิงเกษตรอย่างยั่งยืน :

คลองมหาสวัสดิ์ อำเภอพุทธมณฑล จังหวัดนครปฐม. วิทยานิพนธ์ศศ.ม. กรุงเทพฯ: มหาวิทยาลัยเกริก

ไพรัตน์ เตชะรินทร์. (2527). นโยบายและกลวิธีการมีส่วนร่วมของชุมชนในยุทธศาสตร์การพัฒนาปัจจุบันของ

ประเทศไทย ในการมีส่วนร่วมของประชาชนในการพัฒนา.กรุงเทพฯ:ศักดิ์โสภาการพิมพ์.

 รัฐพงศ์ บุญญานุวัตร. (2552).รายงานผลงานวิจัยการมีส่วนร่วมในการพัฒนาชุมชนของประชาชน เขตดุสิต

กรุงเทพมหานคร การพัฒนาชุมชน. กรุงเทพฯ: มหาวิทยาลัยราชภัฏสวนสุนันทา.

รุ่งโรจน์ พรขุนทด. (2562). กีฬากับการพัฒนาเมือง,วารสารวิทยาลัยบัณฑิตเอเซีย สืบค้นเมื่อพฤศจิกายน 2562. http://www.casjournal.cas.ac.th/admin/filedocuments/1578023745-6.BE089(44-51).pdf

รัฐพงศ์ บุญญานุวัตร. (2552).รายงานผลงานวิจัยการมีส่วนร่วมในการพัฒนาชุมชนของประชาชน เขตดุสิต

กรุงเทพมหานคร การพัฒนาชุมชน. กรุงเทพฯ: มหาวิทยาลัยราชภัฏสวนสุนันทา

วรรณาศิลปอาชา. (2545). การจัดการทรัพยากรการท่องเที่ยว. นนทบุรี : มหาวิทยาลัยสุโขทัยธรรมาธิราช.

วชิราวรรณ นิลเกตุ. (2553). การมีส่วนร่วมของประชาชนในการพัฒนาท้องถิ่น กรณีศึกษา องค์การบริหารส่วนตำบล

บ้านเดื่อ อำเภอเมืองหนองคาย จังหวัดหนองคาย.การค้นคว้าแบบอิสระรัฐประศาสนศาสตรมหาบัณฑิต, สาขาวิชานโยบายสาธารณะ, บัณฑิตวิทยาลัย, มหาวิทยาลัยมหาสารคาม.

วิภาดา มุกดา. (2556) การมีส่วนร่วมของประชาชนในการจัดการท่องเที่ยวเชิงนิเวศ อำเภออุ้มผาง จังหวัดตาก.

มหาวิทยาลัยราชภัฏสวนดุสิต:กรุงเทพฯ.

วิษณุ หยกจินดา. (2557). การมีส่วนร่วมของประชาชนในการพัฒนาชุมชน หมู่บ้านทุ่งกร่าง ตำบลทับไทร อำเภอ

โป่งน้ำร้อน จังหวัดจันทบุรี.รัฐประศาสนศาสตรมหาบัณฑิต สาขาวิชาการจัดการภาครัฐและภาคเอกชน

วิทยาลัยการบริหารรัฐกิจ มหาวิทยาลัยบูรพา.

วุฒิสาร ตันไชย. (2544). การกระจายอำนาจการปกครองส่วนท้องถิ่น.กรุงเทพฯ: โรงพิมพ์มหาวิทยาลัยธรรมศาสตร์.

สูนทอน ไชสงคาม. (2553).การมีส่วนร่วมของชุมชนในการจัดการท่องเที่ยวเชิงอนุรักษ์กรณีศึกษาบ้านเกียดโง้ง

เมืองปะทุมพอน แขวงจำปาสัก สาธารณรัฐประชาธิปไตยประชาชนลาว (วิทยานิพนธ์ปริญญามหาบัณฑิต).

อุบลราชธานี : มหาวิทยาลัยราชภัฏอุบลราชธานี.

 สุชาดา จกัรพิสุทธ์ิ. (2547). “การศึกษาทางเลือกของชุมชน.” วารสารศึกษาศาสตร์. 6(20) : 35.

สมลักษณาไชยเสริฐ. (2549).การพัฒนารปแบบการมีสวนรวมของประชาชนในคณะกรรมการตรวจสอบติดตาม

การบริหารงานตํารวจนครบาล. กรุงเทพฯ: มหาวิทยาลัยราชภัฎสวนดุสิต.

อินทิรา มณีคุณ, (2540) การพัฒนาแบบมีส่วนร่วมของประชาชนในหมู่บ้านจุฬาภรณ์พัฒนาจังหวัดนราธิวาส /.

มหาวิทยาลัยศิลปากร,:ม.ป.ท.

อรทัย ก๊กผล, และ ปรัชญา ชีพเจริญรัตน์. การเมืองและการมีส่วนร่วมในระดับท้องถิ่น. สารานุกรมการปกครอง

ท้องถิ่นไทย หมวด ประชาสังคมกับการปกครองท้องถิ่น. กรุงเทพฯ: ธรรมดาเพรส, 2547.

.......................(2547) การเมืองและการมีส่วนร่วมในระดับท้องถิ่น. นนทบุรี:สถาบันพระปกเกล้า วิทยาลัย

พัฒนาการปกครองท้องถิ่น .

อคิน รพีพัฒน์. (2547). การมีส่วนร่วมของประชาชนในงานพัฒนา.กรุงเทพฯ: ศูนย์การศึกษานโยบายสาธารณสุข.

Buhalis, D. (2000). “Marketing the competitive destination in the future.” Tourism Management.

21,1:97-116.

Pike, S. (2008). Five limitations of destination brand image measurement. Tourism Recreation

Research. 33(3): 361-363.

....................................................